建元寺西院寄李員外縱聯句
作者：皇甫曾
朝代：唐

paragraphs: 寄隱霜臺客，相思粉署人。
誠知阡陌近，無奈別離頻。
夜色迷雙樹，鐘聲警四鄰。
散才徒仰鮑，歸夢遠知秦。
雨帶清笳發，花驚夕漏春。
招搖隨步錫，髣髴聽行輪。
要路推高足，空林寄一身。
盛名知獨擅，良會憶相親。
稍滌心中垢，都遺陌上塵。
今宵此堂集，何事少遺民。